Meksika shimolida yosh bokschilarni olib ketayotgan avtobus avtohalokatga uchradi. Oqibatda 6 kishi, jumladan 5 yosh bokschi va ularning murabbiyi voqea joyida halok bo‘lgan. Foto: Twitter @LARSAVISIONTV Shuningdek, 25 kishi jarohat olgan. Ular yaqin oradagi shaharlar shifoxonalariga yetkazilgan. Bu haqda Televisa nashri xabar berdi. Voqea 8 mart soat 2.20da Benjamin Xill munitsipal markazi yaqinidagi shosseda yuz bergan. 13 yoshdan 17 yoshgacha bo‘lgan bokschilarni olib ketayotgan avtobus musobaqalardan keyin Syudad-Obregondan Puerto-Penyasko tomon yo‘nalayotgan bo‘lgan. Huquq-tartibot idoralari fojia sababini tergov qilishni boshlashgan. Dastlabki taxminga ko‘ra, haydovchi avtobus boshqaruvini qo‘ldan chiqargan. Buning natijasida u yo‘ldan chiqib ketib, ag‘darilib ketgan.